Publication: Magyar Közlöny
Issue: MK-2008-27 (Year: 2008, Number: 27)
Era: 2004-2010
Section: A többször módosított 18/1998. (VI. 3.) NM rendelet
Paragraph Index: 565

b) Az FSME-IMMUN Junior az 1–16 évesek, míg az FSME-IMMUN 0,5 ml a 16 éven felüliek számára ajánlott oltóanyag. A védettség kialakításához 3 oltásra van szükség. A második oltást az elsõ után 1–3 hónappal késõbb, a 3. oltást a második oltás után 9–12 hónap múlva szükséges beadni. Amennyiben gyors védelem kialakítása szükséges, abban az esetben a 2. oltás az elsõ után 14 nappal adandó. Ha az oltandó személy immunkompetenciája csökkent vagy nem megfelelõ, abban az esetben a 2. oltást követõ 4–6 hét múlva egy újabb oltást kell adni. A következõ oltás intervalluma változatlan, 9–12 hónappal az utolsó (2/a.) oltás után. 70 évesnél idõsebbek oltása esetén ugyanez az oltási séma javasolt (4. sz. táblázat). A hosszantartó védettség biztosítása érdekében 5 évenként emlékeztetõ oltás szükséges. Ha a kullancscsípés 14 nappal az 1. oltás után fordult elõ, a 2. oltást azonnal be kell adni. Ha kullancscsípés a

Source: https://magyarkozlony.hu/hivatalos-lapok/d8cdd5c43248697cd570e6add76a196212ba4648/dokumentumok/d54c5b31dfd787b13bb8ae327268a0f4ffbc288a/letoltes